ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
موٹر گاڑیوں کے لئے جی پی ایس ٹریکنگ سسٹم
نئی دلّی ، 08 فروری ؍سڑک نقل و حمل اور شاہراہوں کے وزیر مملکت جناب من سکھ ایل منڈاویہ نے گزشتہ روز ایک سوال کے تحریری جواب میں راجیہ سبھا کو مطلع کیا کہ سڑک نقل و حمل اور شاہراہوں کی وزارت نے 28 نومبر ، 2016 کو ایک نوٹی فکیشن جاری کر کے دو پہیہ گاڑیوں ، ای ۔ رکشہ ، تھری وہیلر اور دیگرٹرانسپورٹ گاڑیوں جن کے لئے موٹر وہیکل ایکٹ ، 1988 کے تحت پرمٹ در کار نہیں ہے ، کے علاوہ گاڑیوں میں لوکیشن ٹریکنگ ڈیوائس اور ایک یا ایک سے زائد ایمرجنسی بٹن کو یکم اپریل ،2018 سے لازمی قرار دیا تھا ۔ متعدد ریاستوں اور اسٹیک ہولڈروں نے اس امر کی جانب وزارت کی توجہ مبذول کرائی ہے کہ موٹر گاڑیوں کی نگرانی کے لئے کنٹرول اور کمانڈ مراکز کی کمی کے باعث لوکیشن ٹریکنگ ڈیوائس کو چیک کرنے اور عمل در آمد کے راستے میں دشواریاں پیش آ رہی ہیں ۔ وزارت نے 18 اپریل ، 2018 کو ایک نوٹی فکیشن جاری کر کے لوکیشن ٹریکنگ ڈیوائس اور ایمرجنسی بٹن کا لزوم یکم اپریل ، 2019 تک کے لئے موخر کر دیا ہے ۔
۔ ۔ ۔ ۔ ۔ ۔
(U . 810
م ۔ ر ۔ ر۔
صحت اور خاندانی بہبود کی وزارت
ٹیکہ کاری سے متعلق افواہوں کا خاتمہ
تمل ناڈو کو 2 جون 2021 تک ایک کروڑ سے زیادہ کووڈ ٹیکوں کی خوراک تقسیم کی جاچکی ہیں
ریاست کے پاس ابھی بھی 7.24 لاکھ ٹیکوں کی خوراک دستیاب ہے ، جنہیں استعمال کیا جانا ہے
حکومت ہند کی جانب سے تمل ناڈو کو 18.36 لاکھ بالکل مفت ٹیکوں کی خوراک 15 جون سے 30 جون 2021 تک دستیاب کرائی جائے گی
اس کے علاوہ، ماہ جون 2021 میں 18 تا 44 سال کی آبادی کی ٹیکہ کاری کاری کے لئے 16.83 لاکھ ٹیکوں کی خوراک ریاست کے ذریعے براہ راست خریداری کے لئے دستیاب ہے
نئی دلّی ،03 جون، 2021 /
بھارت سرکار ’’جامع حکومت‘‘ نظریہ کے تحت اس سال 16 جنوری 2021 سے ایک مؤثر ٹیکہ کاری مہم کے لئے ریاستوں ور مرکز کے زیر انتظام علاقوں کی کوششوں کی حمایت کررہی ہے۔ ٹیکوں کی خوراک کی دستیابی کو بہتر بنانے کے لئے، مرکزی سرکار ٹیکہ مینو فیکچررز کے ساتھ مسلسل رباطہ بنائے ہوئے ہے اور یکم مئی 2021 سے ریاستوں/ مرکز کے زیر انتظام علاقوں کے لئے مختلف خریداری کے متبادل کھولے ہیں۔
کچھ ایسی میڈیا رپورٹیں سامنے آئی ہیں جن میں ظاہر کیا گیا ہے کہ تمل ناڈو میں ٹیکوں کی خوراک کی کمی ہے۔ یہ رپورٹیں حقیقت پر مبنی نہیں ہیں اور بے بنیاد ہیں۔
تمل ناڈ وکو 2 جون تک کووڈ ٹیکوں کی ایک کروڑ سے زیادہ خوراکیں تقسیم کی جاچکی ہیں، جن میں سے 93.3 لاکھ ٹیکوں کی خوراک استعمال کی جاچکی ہے۔ فی الحال ریاست کے پاس مجموعی طور پر 7.24 لاکھ خوراک موجود ہیں۔ تمل ناڈو کو جون 2021 کے پہلے اور دوسرےپندھواڑے کے لئے بھارت سرکار کے چینل سے ریاست کو دستیاب مفت ٹیکوں کی کل خوراک کی معلومات بھی فراہم کرائی گئی ہے۔ یکم جون 2021 سے 15 جون 2021 تک بھارت سرکار کے چینل کے ذریعے تمل ناڈو کے لئے مجموعی طور پر 7.48 لاکھ ٹیکوں کی خوراکیں دستیاب تھیں اور 15 جون سے 30 جون 2021 تک بھارت سرکار کے چینل کے توسط سے تمل ناڈو کے لئےاضافی طور پر 18.36 لاکھ ٹیکے دستیاب ہیں۔؎
یہ تخصیص ریاستوں/ مرکز کے زیر انتظام علاقوں کی کووڈ ٹیکوں کی کل دستیابی اور اوسطاً کھپت پر مبنی ہے۔ 18 تا 44 سال کی عمر کے لئے نئی نرم قیمتیں اور تیز رفتارکووڈ-19 قومی ٹیکہ کاری حکمت عملی کے تحت ریاست کے لئے دستیاب خوراک کی تعدادکے سلسلے میں تمل ناڈو کو پہلے ہی آگاہ کردیا گیا ہے۔ جون 2021 کے مہینے میں 18 تا 44 سال کی آبادی کی ٹیکہ کاری کے لئے تیسرے مرحلے مجموعی طور پر 16.83 لاکھ ٹیکوں کی خوراک دستیاب ہے۔
کامرس اور صنعت کی وزارتہ
بھارت ، ڈنمارک نے دانشورانہ املاک کے تعاون سے متعلق ایک معاہدے پر دستخط کیے
تجارت و صنعت کی وزارت اور صنعت اور اندرونی تجارت کے فروغ کے محکمے نے آج ڈنمارک کی سلطنت کے تحت صنعت و تجارت اور مالی امور کی وزارت کے ڈنمارک کے پیٹنت اور ٹریڈ مارک دفتر کے ساتھ دانشوارانہ املاک کے تعاون کے میدان میں ایک مفاہمت پر دستخط کئے ۔ ڈی پی آئی آئی ٹی کے سکریٹری ڈاکٹر گرو پرساد موہاپاترا اور ڈنمارک کے سفیر جناب فریڈی سوانے نےاس کے لئے ایک باضابطہ دستخطی تقریب کا انعقاد کیا۔
مرکزی کابینہ نے 15.09.2020 کو اپنی ایک میٹنگ میں ڈنمارک کودانشورانہ املاک کے شعبہ میں تعاون کےلئے مفاہمت نامے پر دستخط کےلئے منظوری دے دی تھی۔ اس معاہدے کا مقصد دونوں ملکوں کے درمیان دانشورانہ املاک کے شعبہ میں مندرجہ ذیل طریقوں سے تعاون میں اضافہ کرنا ہے:
الف) دونوں ممالک کے عوام ، حکام ، کاروبار اور تحقیقی اور تعلیمی اداروں کے مابین آئی پی بیداری پر بہترین طریق کار ، تجربات اور علم کا تبادلہ۔
ب) تربیتی پروگراموں میں تعاون ، ماہرین کا تبادلہ ، تکنیکی تبادلے اور آگے بڑھنے کی سرگرمیاں۔
ج) پیٹنٹ ، ٹریڈ مارک ، صنعتی ڈیزائن اور جغرافیائی اشارے کے لئے درخواستوں کے حل کے لئے عمل اور معلومات کے بہترین تبادلوں کے ساتھ ساتھ آئی پی حقوق کے تحفظ ، نفاذ اور استعمال۔
د) جدت طرازی کے منصوبوں کا نفاذ اور آٹومیشن اور آئی پی میں نئے دستاویزات اور انفارمیشن سسٹم کی ترقی اور آئی پی کے انتظام کے طریقہ کار کی ترقی میں تعاون۔
ی) روایتی علم کی کس طرح حفاظت کی جائے،اسے سمجھنے کے لئے تعاون؛ جس میں روایتی علم کے استعمال سے متعلق ڈیٹا بیس اور موجودہ آئی پی سسٹم میں آگاہی بڑھانا شامل ہے۔
دونوں فریق مفاہمت نامہ پر عمل درآمد کے لئے دو سالہ ورک پلان تیار کریں گے جس میں تعاون کی سرگرمیوں کو انجام دینے کے لئے تفصیلی دائرہ کار شامل کیا جائے گا ، جس میں عمل کی وسعت بھی شامل ہے۔
یہ مفاہمت نامہ ہندوستان اور ڈنمارک کے مابین تعاون کو فروغ دینے میں بہت طویل سفر طے کرے گا ، اور دونوں ممالک کو ایک دوسرے کے تجربات سے سیکھنے کے مواقع فراہم کرے گا ، خاص طور پر دوسرے ملک میں عمل پیرا ہونے والے بہترین طریقوں کے معاملے میں۔ یہ عالمی جدت طرازی میں ایک اہم کھلاڑی بننے اور قومی آئی پی آر پالیسی ، 2016 کے مقاصد کو آگے بڑھانے کی طرف ہندوستان کے سفر میں ایک اہم قدم ثابت ہوگا۔
الیکٹرانکس اور اطلاعات تکنالوجی کی وزارت
NIXI کی مقامی ہندوستانی زبانوں میں مفت ڈومین کی پیشکش
نئی دہلی 8 جنوری 2021:نیشنل انٹرنیٹ ایکسچینج آف انڈیا  نے اعلان کیا ہے کہ رجسٹر کرنے والے کی جانب سے بک گئے ہر آئی این ڈومین کے ساتھ ان کی کسی بھی 22 ترجیحی ہندوستانی سرکاری زبانوں میں ایک مفت آئی ڈی این کی پیشکش کرے گا۔ درخواست گزار کو مقامی زبان میں ایک مفت ای میل بھی ملے گا۔ یہ پیشکش بھارت  ڈومین نیم اختیار کرنے کو متحرک کرنے اور مقامی متن کے پھیلاؤ کے لئے کی گئی ہے۔
یہ پیشکش اُن نئے ان یوزرز کے لئے ہے جو 31 جنوری 2021 تک رجسٹر کرائیں گے یہ پیشکش ان موجودہ اِن یوزرز کے لئے بھی ہے جو جنوری 2021 کے دوران اپنے ڈومین کی تجدید کرائیں گے۔
NIXI کے بارے میں
نیشنل انٹرنیٹ ایکسچینج آف انڈیابغیر منافع والی تنظیم ہے جو 2003 سے درج ذیل سرگرمیوں کے ذریعہ ہندوستانی شہریوں میں انٹرنیٹ ٹکنالوجی پھیلا رہی ہے۔
i) انٹرنیٹ ایکسچینج جس کے ذریعہ انٹر نیٹ ڈاٹا کا آئی ایس پی ایس کے مابین اور ISPs اور CDNs کے درمیان تبادلہ کیا جاتا ہے۔
ii) رجسٹری میں آئی این کنٹری کوڈ ڈومین اور بھارت IDN ڈومین کا بندوبست اور کام کاج۔
iii) IRINN، انٹرنیٹ پروٹوکول کا بندوبست اور سرگرمیاں۔
وزارت خزانہ
سرکاری گولڈ بانڈ اسکیم 2019-20  – ایشو کی قیمت
نئی دہلی،4/اکتوبر۔ حکومت ہند کے نوٹیفکیشن نمبر ایف نمبر  4-ڈبلیو اینڈ ایم/ 2019 بتاریخ 30 ستمبر 2019 کے مطابق سرکاری گولڈ بانڈز 2019-20  7 سے 11 اکتوبر 2019 کے لئے کھولے جائیں گے۔ سبسکرپشن کی مدت کے دوران بانڈ کے ایشو کی قیمت 3788 روپئے  فی گرام ہوگی، جس کے نپٹارے کی تاریخ 15 اکتوبر 2019 ہے۔ یہ اطلاع آر بی آئی کے ذریعے اپنی پریس ریلیز بتاریخ 4 اکتوبر 2019 کے ذریعے بھی شائع کرائی گئی ہے۔
ریزرو بینک آف انڈیا کے مشورے سے حکومت ہند نے ایسے سرمایہ کاروں کو ایشو کی قیمت پر 50 روپئے  فی گرام کی چھوٹ دینے کی منظوری دی ہے، جو آن لائن درخواست دیں گے اور ڈیجیٹل طریقے سے ادائیگی کریں گے۔ ایسے سرمایہ کاروں کے لئے گولڈ بانڈ کے ایشو کی قیمت 3738 روپئے  فی گرام سونا ہوگی۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ ا گ۔ م ر(
U-4469
(Visitor Counter : 35
بھارتی چناؤ کمیشن
تمل ناڈو سے ریاستوں کی کونسل کے لئے ہردوسال میں ہونے والا انتخاب 2019
نئی دہلی،25؍جون،تمل ناڈو سے ریاستوں کی کونسل کے لئے منتخب 6 ارکان کے عہدے کی مدت 24 جولائی 2019 کو ختم ہوری ہے، جن کے نام نیچے درج ہیں:
|
|
نمبر شمار
|
|
ارکان کانام
|
|
ریٹائرمنٹ کی تاریخ
|
|
1.
|
|
ٹی رتی ناویل
|
|
24.07.2019
|
|
2.
|
|
ڈاکٹر وی میترین
|
|
3.
|
|
کے آر ارجنن
|
|
4.
|
|
ڈاکٹر آر لکشمنن
|
|
5.
|
|
ڈی راجا
|
|
6.
|
|
کنی موئی 
انتخابی کمیشن نے تمل ناڈو میں ریاستوں کی کونسل کے لئے ہر دو سال میں ہونے والا انتخاب مندرجہ ذیل پروگرام کے تحت منعقد کرنے کا فیصلہ کیا ہے۔
|
|
نمبر شمار
|
|
پروگرام کا موضوع
|
|
تاریخ اور دن
|
|
|
|
نوٹی فکیشن کا اجراء
|
|
یکم جولائی 2019 
|
|
|
|
کاغذات نامزدگی داخل کرنے کی آخری تاریخ
|
|
8جولائی 2019 
|
|
|
|
کاغذات کی جانچ پڑتال
|
|
9 جولائی 2019
|
|
|
|
نام واپس لینے کی آخری تاریخ
|
|
11 جولائی 2019 
|
|
|
|
پولنگ کی تاریخ
|
|
18 جولائی 2019 
|
|
|
|
پولنگ کے اوقات
|
|
صبح 9 بجے سے شام 4 بجے تک
|
|
|
|
ووٹوں کی گنتی
|
|
18 جولائی 2019 شام 5 بجے
|
|
|
|
انتخابات جس تاریخ سے پہلے مکمل ہونے ضروری ہیں
|
|
22 جولائی 2019 
کمیشن نے ہدایت دی ہے کہ بیلٹ پیپر پر ترجیحات کی مارکنگ کے لئے صرف عودے رنگ کے اسکیچ پین ہی ، جو ریٹرننگ افسر کے ذریعے فراہم کئے جائیں ، استعمال کئے جاسکتے ہیں۔ کمیشن نے کہا ہے کہ کسی بھی حالت میں کوئی دوسرا پین مذکورہ بالا مقصد کے لئے استعمال نہیں کیا جاسکتا۔
آزادانہ اور منصفانہ انتخابات کو یقینی بنانے کے لئے مشاہدین مقرر کرکے انتخابی عمل کی قریبی نگرانی کے مناسب اقدامات کئے جائیں گے۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-2595
(Visitor Counter : 35
وزارتِ تعلیم
جناب سنجے کمار نے حکومت ہند کی وزارت تعلیم میں اسکولی تعلیم اور خواندگی کے محکمہ کے سکریٹری کے طور پر اپنا عہدہ سنبھالا
جناب سنجے کمار نے آج نئی دہلی کے شاستری بھون میں محکمہ اسکولی تعلیم اور خواندگی کے سکریٹری کے طور پر اپنا عہدہ سنبھال لیا۔
عہدہ سنبھالنے کے بعد، جناب کمار نے وزارت کے سینئر عہدیداروں کے ساتھ ایک میٹنگ کی، جس میں انہوں نے محکمہ کے کام کاج، اسکولی تعلیم سے وابستہ خود مختار اداروں اور متعدد اسکیموں کا جائزہ لیا۔ میٹنگ کے دوران قومی تعلیمی پالیسی 2020 کے نفاذ، اساتذہ کی صلاحیت سازی، اسکولوں کے بنیادی ڈھانچے، اور وزیر اعظم کے آئندہ ہونے والے پروگرام ’پریکشا پہ چرچہ‘ پر بات چیت کی گئی۔
جناب کمار نے کہا کہ وہ ملک کے ہر ایک طالب علم کو معیاری، قابل رسائی اور سستی تعلیم مہیا کرانے کی کوششوں میں اپنا تعاون دینے کے لیے پوری طرح سے تیار ہیں۔
ریلوے کی وزارت
انڈین ریلوے کی متبادل ایندھن کی تنظیم  نے گرین ریلوے کے لیے ایک مشن موڈ پر انڈین ریلوے نیٹ ورک پر ہائیڈروجن ایندھن سیل پر مبنی ٹرینوں کے لیے بولیاں طلب کی ہیں
اس منصوبہ سے ملک میں ہائیڈروجن موبلٹی کے تصور کی شروعات ہوگی
ابتدائی طور پر ، شمالی ریلوے کے 89 کلومیٹرطویل سونی پت – جیند سیکشن کے لیے بولیاں طلب کی گئی ہیں
ابتدائی طور پر ، 2 ڈی ای ایم یو ریک کو تبدیل کیا جائے گا اور بعد میں ، 2 ہائبرڈ انجنوں کو ہائیڈروجن فیول سیل پاور موومنٹ کی بنیاد پر تبدیل کیا جائے گا
اس منصوبے سے سالانہ 2.3 کروڑ روپے کی بچت ہوگی
نئی دہلی۔ 07 اگست "ایڈوانسڈ کیمسٹری سیل  بیٹری" اور "نیشنل ہائیڈروجن مشن" حکومت ہند کے دو اہم پروگرام ہیں ۔ اس کے تحت پیرس ماحولیاتی معاہدہ 2015 اور 2030 تک "مشن نیٹ زیرو کاربن ایمیشن ریلوے " کے تحت گرین ہاؤس گیس کے اخراج کو کم کرنے کے اہداف کو پورا کیا جاسکے گا۔ اس کے مطابق ملک میں ہائیڈروجن نقل و حمل کے تصور کو شروع کرنے کے لیے حال ہی میں بجٹ کا اعلان کیا گیا تھا ۔ اسے ایک چیلنج کے طور پر قبول کرتے ہوئے ، انڈین ریلوے آرگنائزیشن آف آلٹرنیٹ فیول ، انڈین ریلوے کے گرین فیول ورٹیکل نے ریلوے نیٹ ورک پر ہائیڈروجن فیول سیل پر مبنی ٹرین کے لیے بولیاں طلب کی ہیں۔ یہ منصوبہ شمالی ریلوے کے 89 کلومیٹر طویل سونی پت – جند سیکشن میں شروع ہوگا۔
ابتدائی طور پر ، 2 ڈی ای ایم یو ریک تبدیل کیے جائیں گے اور بعد میں ، 2 ہائبرڈانجن کو ہائیڈروجن فیول سیل پاور موومنٹ کی بنیاد پر تبدیل کیا جائے گا۔ ڈرائیونگ کنسول میں کوئی تبدیلی نہیں ہوگی۔ اس کے علاوہ ، یہ منصوبہ سالانہ 2.3 کروڑ روپے کی بچت کا باعث بنے گا۔
منصوبے کی تفصیلات:
منظور شدہ کام:
- 2 ڈیمو ریک پر ٹرین کی ایپلی کیشن کے لیے فیول سیل سے چلنے والے ہائبرڈ ٹریکشن سسٹم کی فراہمی
- 2021-22 کی موجودہ پنک بک آئٹم نمبر 723
- رواں سال کے دوران 8 کروڑ روپے کی رقم مختص
کام کا مختصر دائرہ کار:
- آر ڈی ایس او تفصیلات نمبر R2/347/ فیول سیل – 1 جولائی 2021 کے مطابق آن بورڈ سامان
- آر ڈی ایس او تفصیلات نمبر جولائی 2021 کےR2/347/ فیول سیل – 1 کے مطابق کام کی جگہ پرقائم  ہائیڈروجن اسٹوریج اور فیلنگ اسٹیشن
ٹینڈر پروسیسنگ:
- قبل از بولی کانفرنسیں 17/08/2021 اور 09/09/2021کو مقرر ہیں
- تجویز جمع کرنے کی شروعات 21/09/2021سے ہوگی
- ٹینڈر کھولنے کی تاریخ 05/10/2021 ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7598
(Visitor Counter : 174
وزارت دفاع
چین –ہند کور کمانڈر سطح کی میٹنگ کے 15ویں دور کی مشترکہ پریس ریلیز
نئی دہلی:12؍مارچ2022:
15ویں دور کی چین –ہند کور کمانڈر سطح کی میٹنگ 11مارچ 2022ء کو ہندوستان کے علاقے چوشول –مولڈو بارڈ میٹنگ پوائنٹ پر ہوئی۔ مغربی سیکٹر میں ایل اے سی کے تعلق سے اہم ایشوز پر تجویز کے لئے 12 جنوری 2022ء کو جو میٹنگ ہوئی تھی، دونوں فریقین نے 15ویں دور کی میٹنگ میں بات چیت کو آگے بڑھانے کی کوشش کی۔باقی ماندہ تمام ایشوز پر جلد از جلد تجویز منظور کرنے کی غرض سے ریاستی قائدین کی طرف سے فراہم کردہ رہنمائی کی روشنی میں فریقین نے اس سلسلے میں تفصیل سے اپنے خیالات کا تبادلہ کیا۔
اُنہوں نے اِس بات کی ایک بار پھر تصدیق کی کہ اِس طرح کی تجویز سے مغربی سیکٹر میں ایل اے سی کے ساتھ اَمن اور استحکام بحال کرنے میں مدد ملے گی اور دو طرفہ تعلقات میں پیش رفت میں آسانی پیدا ہوگی۔
دونوں فریق مغربی سیکٹر میں زمینی سطح پر تحفظ اور استحکام کو حتمی طورپر بنائے رکھنے پر بھی رضامند ہوئے۔ وہ جلد از جلد باقی ماندہ ایشوز کے باہمی طورپر قابل قبول حل تک پہنچنے کےلئے فوجی اور سفارتی چینلوں کے توسط سے بات چیت کو جاری رکھنے پر بھی رضامندی کا اظہار کیا۔
وزیراعظم کا دفتر
وزیر اعظم نے تمل ناڈو کے تروپتھور میں سڑک حادثہ کی وجہ سے جانی نقصان پر تعزیت کا اظہار کیا
متاثرین کے لیے پی ایم این آر ایم سے امدادی رقم کا اعلان کیا گیا
وزیر اعظم جناب نریندر مودی نے تمل ناڈو کے تروپتھور میں سڑک حادثے کی وجہ سے ہونے والی جانی نقصان پر گہرے دکھ کا اظہار کیا ہے۔
وزیر اعظم نے پی ایم این آر ایف سے ہر مرنے والے کے لواحقین کو 2 لاکھ اور روپے اور زخمیوں کے لیے 50 ہزار دینے کا بھی اعلان کیا ہے۔
وزیر اعظم کے دفتر نے ایکس پر پوسٹ کیا؛
‘‘ تمل ناڈو کے تروپتھور میں سڑک حادثے کی وجہ سے جانی نقصان سے دکھی ہوں۔ سوگوار کنبوں سے تعزیت۔ میری دعا ہے کہ زخمی جلد صحت یاب ہوں۔ پی ایم این آر ایف سے سے ہر مرنے والے کے لواحقین کو 2 لاکھ روپے دیئے جائیں گے جبکہ زخمیوں کو 50 ہزار روپے دیا جائے گا: PM @narendramodi’’
نوجوانوں کے امور اور کھیل کود کی وزارت
مرکزی وزیر کھیل جناب کرن رجیجو نے فٹ انڈیا سائیکلوتھان کے دوسرے ایڈیشن کو لانچ کیا، انہوں نے کہا،‘‘ سائیکل چلانا فٹ رہنے اور کاربن اخراج کو کم کرنے کا ایک شاندار طریقہ ہے’’
مرکزی وزیر کھیل جناب کرن رجیجو نے حال ہی میں سوشل میڈیا کے ذریعہ فٹ انڈیا سائیکلوتھان کا دوسرا ایڈیشن لانچ کیا۔ 07 دسمبر 2020 سے شروع ہونے والے میگاسائیکلنگ مقابلہ 31 دسمبر 2020 تک 25 دنوں تک چلے گا۔ یہ مقابلہ ملک بھر میں ہر ایک ضلع میں منعقد کیا جائے گا۔ ملک کے شہری فٹ انڈیا کی ویب سائٹ , پر رجسٹریشن کرکے حصہ لے سکتے ہیں۔ لوگ روزانہ اپنی پسند کی دوری طے کرسکتے ہیں اور @FitIndiaOff اور #FitIndiaCyclothon اور #NewIndiaFitIndia کا استعمال کرتے ہوئے سوشل میڈیا پر اپنی فوٹو اور ویڈیو شیئر کرسکتے ہیں ۔
بڑے مقابلے میں حصہ لینے کے لئے شہریوں کی حوصلہ افزائی کرتے ہوئے جناب رجیجو نے ٹویٹ میں کہا ، ‘‘ فٹ رہنے اور کاربن کے اخراج کو کم کرنے کے لئے سائیکل چلانا ایک شاندار طریقہ ہے۔ میں آپ سبھی کو 07 سے 30 دسمبر تک اپنی فیملی اور دوستوں کے ساتھ دوسرے فٹ انڈیا سائیکلوتھان میں مدعو کرتا ہوں۔ آئیے جڑتے ہیں وزیراعظم نریندر مودی جی PM @NarendraModi کے فٹ نیس کا ڈوز، آدھا گھنٹہ روز #NewIndiaFitIndia اور #FitIndiaMovement سے ۔
فٹ انڈیا سائیکلوتھان کے ابتدائی ورژن کو کھیل کے وزیر نے گوا کے پنجی میں جنوری 2020 میں شروع کیا تھا ۔ اس پروگرام کا انعقاد بیرونی سرگرمیوں میں لوگوں کو شامل کرنے کے لئے اور ملک بھر میں سائیکل چلانے کا کلچر شروع کرنے کے مقصد سے کیا گیا تھا۔ اس پروگرام میں ملک بھر کے 35 لاکھ سے زیادہ سائیکل چلانے والوں نے حصہ لیا تھا۔
کامرس اور صنعت کی وزارتہ
بین الاقومی بازار میں ہندوستانی مصنوعات کی مانگ
تجارتی مال کی عالمی ایکسپورٹ میں ہندوستان کا حصہ پچھلے مسلسل تین برسوں 2018-2017 اور2019  میں 1.7 فیصد رہا۔تاہم، ایک برآمد کار کی حیثیت سے 2017 میں 20 ویں پوزیشن میں ترقی کرکے 2019 میں یہ 18 ویں پوزیشن میں آگیا۔اس سے یہ اشارہ ملتا ہے کہ عالمی بازار میں ہندوستان کی مصنوعات کی ڈیمانڈ اور ساکھ میں اضافہ ہورہا ہے۔
حکومت کی طرف سے صنعتوں اور کسانوں کو عالمی مارکیٹ تک رسائی دلانے کے لئے اٹھائے گئے اقدامات اور جن اسکیموں پر عمل کیاجارہا ہے، وہ حسب ذیل ہیں:
- زراعت ، باغبانی، مویشی پروری، ماہی پروری، خوراک کی ڈبہ بندی کے شعبوں سے متعلق زراعتی برآمدات کو رفتار بخشنے کے لئے ایک جامع‘‘ زراعتی برآمد پالیسی’’ پر عمل کیاجارہا ہے۔
- مخصوص زرعی مصنوعات کے لئے‘ نقل وحمل اور مارکیٹنگ کاتعاون’ نام کی ایک اسکیم، جو کہ مرکزی شعبے کا ایک منصوبہ ہے، پر بھی عمل کیا جارہا ہے۔
- کامرس کا محکمہ بھی برآمد میں اضافے کے لئے متعدد اسکیمیں چلا رہا ہے، جن میں زرعی مصنوعات کی برآمد، برآمدگی منصوبوں کے لئے تجارتی بنیادی ڈھانچہ، بازار تک رسائی کے اقدامات منصوبہ وغیرہ شامل ہیں۔اس کے علاوہ ایگریکلچرل اینڈ پروسیسڈ فوڈ پروڈکٹس ایکسپورٹ ڈیولپمنٹ اتھارٹی، میرین پروڈکٹس ایکسپورٹ ڈیولپمنٹ اتھارٹی، تمباکو بورڈ، ٹی بورڈ، کافی بورڈ، ربڑ بورڈ اور اسپائسس بورڈ کی برآمد کو فروغ دینے والی اسکیموں کے تحت زرعی مصنوعات کے برآمد کاروں کو امداد دی جاتی ہے۔
- اضلاع کو برآمد کاری کے مراکز کی حیثیت سے ترقی دینا اور اس کے تحت ہر ضلع میں برآمد کی جاسکنے والی مصنوعات کی نشاندہی کرنا اور مقامی برآمد کاروں یا تیار کرنے والوں کو مدد پہنچانا۔
- حکومت نے برآمد کی جانے والی مصنوعات پر ٹیکس اور دیگر محصولات میں چھوٹ دینے کی بھی پیش کش کی ہے۔اس اسکیم کے تحت مرکزی، ریاستی اور مقامی سطح پر مختلف مرحلوں میں محصولات سے چھوٹ دی جاتی ہے اور یہ کسی اور اسکیم کے تحت دستیاب نہیں ہے۔
- سامان کی کھیپ روانہ کرنے سے پہلے اور بعد میں ایکسپورٹ کریڈٹ پر سود کی مساواتی اسکیم کو ایک سال کے لئے یعنی 31 مارچ 2021 تک بڑھا دیا گیا ہے۔
- تجارت اور ایف ٹی اے سے استفادہ میں اضافے کی غرض سے اصل مال کی صنعت کے لئے کامن ڈیجیٹل پلیٹ فارم۔
- ہندوستان کی تجارت، سیاحت، ٹیکنالوجی اور سرمایہ کاری جیسے پروگراموں کو فروغ دینے کے لئے ملک سے باہر ہندوستانی سفارتخانوں کے سرگرم رول کو بڑھا دیا گیا ہے۔
ہندوستان کی تجارتی سامان کی برآمدکاری 2017-2016میں 275.85 ارب ڈالر تھی۔ جو سال 2020-2019 میں بڑھ کر 313.36 ارب ڈالر ہوگئی۔ یعنی پچھلے تین برسوں میں37.51 ارب امریکی ڈالر کی برآمد کااضافہ ہوا۔
2022-2021 کے مرکزی بجٹ میں جامع طور پر ایسے اقدامات شامل ہیں جو ہندوستان کی مجموعی مسابقہ جاتی اور سامان سازی کی صلاحیتوں میں اضافہ کرسکیں، جس سے ہندوستانی برآمد میں تنوع اور بڑے پیمانے پر ترقی ہونے کا امکان ہے۔ اس میں دونوں طرح کی چیزیں شامل ہیں یعنی منظوریوں اور طریقہ کار کے علاقے میں کاروبار کرنا اور سرمایہ کاری کے لئے جسمانی ماحول جس میں سازو سامان کی تیاری کے لئے ایک عظیم بنیادی ڈھانچے کی تشکیل بھی شامل ہے۔
یہ معلومات تجارت و صنعت کی وزارت نے وزیرمملکت جناب ہردیپ سنگھ پوری نے آج لوک سبھا میں ایک تحریری جواب میں دی۔
قبائیلی امور کی وزارت
پردھان منتری آدی آدرش گرام یوجنا کا مقصد خاطرخواہ قبائلی آبادی والے مواضعات کو مثالی گاؤں میں تبدیل کرنا ہے
قبائلی امور کی وزیر مملکت محترمہ رینوکا سنگھ سروتا نے آج لوک سبھا میں بتایا کہ قبائلی امور کی وزارت نے 2021-22 سے 2025-26 تک نفاذ کے لیے، ’پردھان منتری آدی آدرش گرام یوجنا ‘ کے نام سے ’قبائلی ذیلی اسکیم کے لیے خصوصی مرکزی تعاون ‘ کی موجودہ اسکیم کو بہتر بنایا ہے، جس کا مقصد تقریباً 4.22 کروڑ کی آبادی پر احاطہ کرتے ہوئے خاطرخواہ قبائلی آبادی والے مواضعات کو مثالی گاؤں  میں تبدیل کرنا ہے۔ اس کے تحت ریاستوں /مرکز کے زیر انتظام علاقوں کے ایسے 36428 مواضعات پر احاطہ کرنے کا تصورپیش کیا گیا ہے جہاں قبائلی آبادی کم از کم 50 فیصد اور نوٹیفائیڈ درج فہرست قبائل کے ساتھ درج فہرست قبائل کی تعداد 500 کے بقدر ہو۔
اس اسکیم کا اہم مقصد ہم آہنگی پر مبنی نقطہ نظر کے ذریعہ منتخبہ مواضعات کی مربوط سماجی اقتصادی ترقی ہے۔ اس میں ضرورتوں، مضمرات اور امنگوں کی بنیاد پر گاؤں کا ترقیاتی منصوبہ وضع کرنا شامل ہے۔ اس میں مرکزی/ریاستی حکومتوں کی انفرادی/کنبہ جاتی بہبودی اسکیموں کے احاطہ میں اضافہ کرنا ، نیز صحت، تعلیم، کنکٹیویٹی اور روزی روٹی جیسے اہم شعبوںمیں بنیادی ڈھانچے کو بہتر بنانا بھی شامل ہے۔
یہ اسکیم ترقی کے 8 شعبوں یعنی سڑک کنکٹیویٹی ، ٹیلی مواصلات کنکٹیویٹی ، اسکول، آنگن واڑی مراکز، صحتی ذیلی مراکز، پینے کے پانی کی سہولت، نکاسی اور ٹھوس فضلہ انتظام کاری، کے درمیان خلاء کو کم کرنے کا تصور پیش کرتی ہے۔ پی ایم اے اے جی وائی کے تحت انتظامی اخراجات سمیت منظور شدہ سرگرمیوں کے لیے ’خلاء کو پرکرنے‘ کے سلسلے میں فی موضع 20.38 لاکھ روپئے فراہم کرانے کی تجویز پیش کی گئی ہے۔ اس کے علاوہ پی ایم اے اے جی وائی کے تحت شناخت شدہ مواضعات میں خلاء پر کرنے کے مقصد سے مرکزی / ریاستی درج فہرست قبائلی عنصر  کے طور پر وسائل کو جمع کرنے کے لیے ریاستوں/ مرکز کے زیر انتظام علاقوں کی حوصلہ افزائی کی جاتی ہے۔
2021-22 اور 2022-23 کے دوران، تقریباً 16554 مواضعات پر کام کیا گیا۔ اب تک، ریاستوں کے لیے 1927.00 کروڑ روپئے کے بقدر کی رقم پہلے ہی جاری کی جا چکی ہے اور 6264 مواضعات کے لیے گاؤں کی ترقی کے منصوبے کے نفاذ کے لیے پہلے ہی منظوری دی جا چکی ہے۔ جہاں تک ریاست گجرات کا تعلق ہے، پی ایم اے اے جی وائی کے تحت مجموعی طور پر 3764 مواضعات کی شناخت کی جا چکی ہے۔ جن میں سے 1562 مواضعات کے لیے گاؤں کی ترقی کے منصوبہ کو منظوری دی جا چکی ہے اور اس اسکیم کے تحت ریاست گجرات کے لیے مجموعی طور پر 3518.54 لاکھ روپئے منظور کیے جا چکے ہیں۔
وزیراعظم کا دفتر
وزیر اعظم نے میڈیکل کورسز میں او بی سی اور معاشی طور پر کمزور طبقے کو ریزرویشن فراہم کرنے کے حکومتی فیصلے کی تعریف کی
وزیر اعظم، جناب نریندر مودی نے موجودہ تعلیمی سال سے انڈر گریجویٹ اور پوسٹ گریجویٹ میڈیکل / ڈینٹل کورسز کے لیے آل انڈیا کوٹہ اسکیم میں او بی سی کے لیے 27 فیصد اور معاشی طور پر کمزور طبقے کے لیے 10 فیصد ریزرویشن فراہم کرنے کے حکومت کے تاریخی فیصلے کی تعریف کی ہے۔
سلسلے وار ٹوئیٹس میں، وزیر اعظم نے کہا؛
” ہماری حکومت نے موجودہ تعلیمی سال سے انڈر گریجویٹ اور پوسٹ گریجویٹ میڈیکل / ڈینٹل کورسز کے لیے آل انڈیا کوٹہ اسکیم میں او بی سی کے لیے 27 فیصد اور معاشی طور پر کمزور طبقے کے لیے 10 فیصد ریزرویشن فراہم کرنے کا ایک اہم فیصلہ کیا ہے۔
اس سے ہر سال ہمارے ہزاروں نوجوانوں کو بہتر مواقع حاصل کرنے اور ہمارے ملک میں معاشرتی انصاف کی ایک نئی مثال قائم کرنے میں بے حد مدد ملے گی۔“
سماجی انصاف اور تفویض اختیارات کی وزارت
وزیراعظم نریندر مودی کے من کی بات کا 99واں ایڈیشن بریل رسم الخط میں بھی دستیاب ہے
دویانگ جن کو بااختیار بنانے کے قومی ادارے نے بصارت سے محروم طلباء کے لئے جدید ترین اے آئی کورسز متعارف کرائے ہیں
دہرہ دون میں واقع بصارت سے محروم افراد کو بااختیار بنانے کا قومی ادارہ ،سماجی انصاف اور تفویض اختیارات کی وزارت کی ماتحتی میں کام کررہا ہے۔یہ جدید ترین بریل پریس وزیراعظم کے من کی بات پروگرام کا بریل ورژن فراہم کرتا ہے۔ یہ ادارہ مختلف مشمولات کو بریل رسم الخط میں تبدیل کرنے کا کام جاری رکھے گا۔بریل پریس کے انچارج ایم آئی احمد نے یہ معلومات مشترک کی ہیں۔ یہ پریس معذور افراد کے لئے ووٹر لسٹ کارڈس کا بریل ورژن بھی تیار کرتا ہے۔ اس کا مقصد معذور افراد کی ترقی ، ان کے معیار تعلیم میں بہتری اور ان کی سماجی ،اقتصادی اور ذہنی نشوونما میں معاونت فراہم کرنا ہے۔اس کے علاوہ پریس مذہبی صحیفوں ،علمی کتابوں اور بریل رسم الخط میں مختلف مصنفین کے کاموں کی ترجمانی بھی کرتا ہے،جس سے ملک بھر میں اداروں تک رسائی اور بصارت سے محروم افراد کو اس کی سہولت حاصل کرنے میں مدد ملتی ہے۔
بینائی سے محروم افراد کے لئے کتابوں کی اشاعت کے علاوہ یہ ادارہ ان کی مجموعی ترقی کے لئے جامع تعلیم پر توجہ مرکوز کرتا ہے تاہم جب ایک معذور فرد کو استاذ کی ذمہ داری دی جاتی ہے تو والدین پر بھی ذمہ داری بڑھ جاتی ہے ۔چار سے بارہ سال کے درمیان کے بچے اپنے والدین کے ساتھ بینائی سے محروم افراد کو بااختیار بنانے کے قومی ادارے میں کراس –ڈس ایبلٹی ارلی انٹر ویشن سینٹر میں شرکت کرتے ہیں ۔اساتذہ ان کے والدین کی موجودگی میں روزانہ ان طلباء کو پڑھاتے ہیں ۔ نوجوان معذور افراد اور نابینا طلبا کوپڑھانا ایک مشکل کا م ہے، کیونکہ بصارت سے محروم طلباء نظر کی کمزوریوں کی وجہ سے شدید جدوجہد کرتے ہیں۔
دویانگ جن کو بااختیار بنانے کے قومی ادارے نے طلبا کو مصنوعی ذہانت  سمیت جدید کورسز پیش کئے ہیں۔اس سال کی شروعات میں نوجوان طلبا کے لئے اے آئی کورسز کو متعارف کرانے کی تیاریاں کی جارہی ہیں۔اس ادارے کا مقصد جدید ٹکنالوجی کو بروئے کار لاتے ہوئے آئی ٹی شعبے میں طلبا کی کارکردگی کو بڑھانا ہے۔بصارت سے محروم طلبا کے لئے اے آئی مشین ، کمپیوٹر سسٹم ،ایکسپرٹ سسٹم ،تقاریر کی پہچان اور آلات جیسے خصوصی انتظامات مخصوص اے آئی ایپلی کیشنز میں ان کی تیاری میں معاونت کے لئے کئے گئے ہیں۔
محنت اور روزگار کی وزارت
10جولائی 2019 کی تاریخ تک پردھان منتری شرم یوگی مان دھن میں 30،85،205 افراد کا اندراج
نئی دہلی،15جولائی 2019؍حکومت ہند نے فروری 2019 میں غیر منظم سیکٹر کے ورکروں کے لئے اہلیت کی بنیاد پر ایک رضاکارانہ اور تعاون فراہم کرنے والی پنشن اسکیم پردھانمنتریشرمیوگیماندھن  کی شروعات کی۔ اس اسکیم کے مطابق مستفدین کو 60 برس کی عمر کے بعد یقینی طور پرکم از کم 3000روپئے ماہانہ پنشن دی جائے گی۔ اس اسکیم کے تحت اسکیم کے صارف کو طے شدہ ماہانہ رقم ادا کرنی ہوگی اور مرکزی حکومت اتنی ہی رقم اپنی جانب سے بھی ادا کرے گی۔ یہ اسکیم لائف انشورنس کارپوریشن آف انڈیا کے ذریعے لاگو کی جا رہی ہے۔ اس اسکیم کے تحت اندراج کا عمل 15 فروری 2019 کی تاریخ شروع کیا گیا ۔ 10 جولائی 2019 کی تاریخ تک پردھانمنتریشرمیوگیماندھن کے تحت کل 30،85،205 افرادنے اپنا اندراج کرایاہے۔
محنت اور روزگار کے مرکزی وزیر مملکت  جناب سنتوش کمار گنگوار نے آج لوک سبھا میں ایک سوال کے تحریری جواب میں یہ اطلاع فراہم کی۔